stanford-oval/wikipedia huggingface dataset:
קאזו היראי
בתרבות הפופולרית

בעונה 17 של סדרת הטלוויזיה סאות' פארק ישנם 3 פרקי פרודיה על סדרת משחקי הכס ובהם מתחוללת מלחמה בבלאק פריידיי בין היראי לבין ביל גייטס, איזו קונסולת המשחקים תנצח במכירות פלייסטיישן 4 או Xbox One
הערות שוליים

↑  "Executive Appointments". Sony Corporation.
↑  "Sony Establishes New Management Structure". Sony Corporation.
↑  http://community.asij.ac.jp/page.aspx?pid=2153
↑  Sony promotes Hirai as possible successor to CEO
קאזו

קאזו מתכת
קאזו מסוגים שונים
קאזו (באנגלית: Kazoo), הוא כלי נגינה אמריקאי המעוות את קולו של המנגן בו. כאשר שרים, מזמזמים או מהמהמים אל תוך הקאזו, תנודות האוויר מרטיטות פיסת נייר או בד קטנה בתוכו, ובכך הוא מעניק לקול צליל דמוי צפצפה. הכלי מיוחד בצלילו ה"מוזר" וההומוריסטי ובזכות מידותיו הקטנות ניתן לקחת אותו בקלות לכל מקום.
קאזו הוא "ממברנה-פון" - מכשיר המשנה את צליל קולו של אדם באמצעות  ממברנה רוטטת.
"קאזו" הוא השם שנתן וורן הרברט פרוסט להמצאתו, שנרשמה כפטנט #270,543 ב-9 בינואר 1883. במסמך הפטנט הוא התייחס אל המכשיר כ"כלי הנגינה או הצעצוע הזה, לו אני מציע לתת את השם 'קאזו'...". הקאזו הראשון לא עוצב בצורת הצוללת המוכרת כיום.
נגינה

בעוד ש"נשיפה" הוא המונח המשמש בדרך כלל לתיאור הטכניקה הדרושה לנגינה בקאזו, מונח מדויק יותר יהיה "המהום" אל תוך הקאזו. נשיפה בשפתיים סגורות סביב פיית הקאזו לא תפיק צליל, אלא רק בהרטטת אוויר מתוך הריאות על ידי המהום או שירה אל תוך הכלי. זרימת אוויר מוגברת או נשיפה חזקה יותר יפיקו צליל חזק יותר.
במקום "להמהם" בלבד (השמעת הצליל "המממממ"), ניתן להפיק צלילים שונים על ידי שירת הברות ומילים שונות כמו "דווו", "הווו", "רררר", "בררר" וכו'.
היסטוריה

כלי נגינה דומים לקאזו קיימים באפריקה כבר מאות שנים, להסוואת קולו של אדם או לחיקוי חיות, לעיתים קרובות למטרות טקסיות. לפי האגדה, על כלי עתיק זה מבוסס הקאזו המודרני, אשר אותו פיתח במאה ה-19 האפרו-אמריקני אלבמה וסט במייקון שבג'ורג'יה, ארצות הברית. הקאזו הראשון יוצר לפי דרישותיו של וסט על ידי ת'דאוס פון קלג, שען גרמני במייקון. הקאזו פורסם לראשונה ביריד המחוזי ב-1852, ובו הוצג כ"צוללת ה'למטה-דרומה'". עם זאת, אין כל תיעוד לאירוע.
הקאזו בצורת הצוללת, שהיה קאזו המתכת הראשון, נרשם כפטנט על ידי ג'ורג' ד'. סמית' מבאפלו, ניו יורק ב-27 במאי 1902.
בשנת 2010 נפתח בביופורט שבדרום קרוליינה, מוזיאון המוקדש כולו להיסטוריית הקאזו.
שימוש מקצועי

הקאזו מנוגן בצורה מקצועית בלהקות "ג'אז" ומוזיקה קומית, ועל ידי חובבנים בכל העולם. הוא אחד מכלי הנגינה האקוסטיים המעטים שפותחו בארצות הברית וגם אחד מהקלים ביותר לנגן בו ברמה טובה, מאחר שהוא דורש רק יכולת להפיק צליל ווקאלי. בצפון-מזרח אנגליה ודרום ויילס, לקאזו יש תפקיד חשוב בלהקות ג'אז ומארש. משתמשים בקאזו ב"קרנבל הקאדיז והמורגה" שבאורוגוואי.
בהקלטה המקורית משנת 1921 של "Crazy Blues" של להקת Dixieland Jazz Band, ניתן להתבלבל ולחשוב שסולו הקאזו, המנוגן על ידי המתופף טוני סברבארו, הוא סולו טרומבון. ללהקת Mound City Blue Blowers היו כמה להיטי קאזו בתחילת שנות ה-20. הלהקה כללה את דיק סלבין שניגן בקאזו מתכתי ואת רד מקנזי שניגן בקאזו העשוי ממסרק ונייר טואלט. בתזמורתו של פול ווייטמן מדי פעם השתמשו ב"ווקה-פון", סוג של קאזו בעל צליל המזכיר טרומבון. הזמר ונגן הטרומבון ג'ק פולטון ניגן בו בהקלטה של "ויליה" של ווייטמן מ-1931, וב"מחרוזת להיטי הדאנס של אישם ג'ונס" מאת פרנקי טרומבאואר ב-1932. ההרכב הווקאלי The Mills Brothers התחיל לפעול במופעי וודביל כרביעיית קאזו, שניגנה הרמוניות בארבעה קולות המלווים בנגינת גיטרה של אחד האחים.
שימושים מפורסמים בקאזו

ב-14 במרץ 2011, הקהל במופע "Red Nose" של הבי.בי.סי באולם אלברט הול המלכותי, ביחד עם להקת קאזו, קבעו שיא גינס חדש של הרכב הקאזו הגדול ביותר. 3,910 מיושבי האולם ניגנו בקאזו את דהרת הוולקירות של ואגנר ואת "מארש הדמבסטרס" של אריק קואטס, ובכך שברו את השיא הקודם שנקבע ב-2009 בסידני, אוסטרליה, ובו ניגנו 3,861 אנשים. בניסיון שני, מאוחר יותר באותו הערב באלברט הול, נקבע השיא הנוכחי של 5,190 נגני קאזו.
ב-9 באוגוסט 2010, קבוצת הבייסבול "ענקי סן פרנסיסקו" אירחה ערב מחווה לג'רי גרסיה, ובו אנסמבל של עד ל-9000 נגני קאזו ניסו לבצע עיבוד לשיר "Take Me Out to the Ballgame".
בשיר הפתיחה של הסרט " רובין הוד" משנת 1973 של חברת וולט דיסני יש נעימה של קאזו באיזה שלב.
גידי גוב נוהג להשתמש בקאזו בקטעי המעבר בשיר "ככה היא באמצע".
בשירם של להקת פינק פלויד מ-1968, Corporal Clegg, הפזמון מכיל ריף מרכזי המנוגן בקאזו.
השיר "שיר על לחם" של להקת "ארמדילוס" מסתיים בקטע-נגינה של קאזו.
בסדרה הקומית "צער גידול בנות" נערכו שתי חתונות מזויפות, כאשר מארש החתונה בהן נוגן בקאזו על ידי ילדים.
בסרט הישראלי זהר, בסוף הסרט מנגן זוהר ארגוב את השיר "בדד" על קאזו בהופעה כשמצבו קשה ואינו מסוגל לשיר.
בשירו תחת אש של הראל מויאל הוא משלב את נגינתו בקאזו ביחד עם השירה
בשיר "לוח וגיר" של שמוליק קראוס, מנגנת ג'וזי כץ בקאזו במעברים בין הבתים (כך לפי רשימת הקרדיטים באלבומו של קראוס "שבעים שמונים")
בתוכנית הבידור "הקומדי סטור" ישנה סדרת מערכונים בשם "האחים הראל" שבה מציגים אסף אשתר ורובי דואניס מופעים בנושא מוזיקה שבהם אסף מנגן בקאזו רק צליל אחד לעומת רובי שמנגן מגוון רב של צלילים על הגיטרה שלו.
קלארקסדייל

| --- | --- |

מוזיאון דלתא בלוז בקלארקסדייל
 מדינה:  ארצות הברית ארצות הברית
 תאריך ייסוד:  1848 
 שטח:  48.675021 קמ"ר
 גובה:  53 מטרים
 אוכלוסייה:  ‏
  ‑ בעיר:  14,903 (1 באפריל 2020)
 קואורדינטות:  34°12′02″N 90°34′13″W﻿ / ﻿34.200638888889°N 90.570222222222°W﻿ / 34.200638888889; -90.570222222222 
 אזור זמן:  שעון מרכז ארצות הברית
 https://www.cityofclarksdale.org/
 he
 
קלארקסדייל (באנגלית: Clarksdale, Mississipi) היא עיר ובירת המחוז קהומה (Coahoma) במדינת מיסיסיפי בדרומה של ארצות הברית. היא שוכנת על הנהר סאנפלאוור, במה שמכנים "הדלתא של מיסיסיפי" והיא מרכז חקלאי ומסחרי. הנהר מיסיסיפי מהווה הגבול המערבי של המחוז קהומה.
קראלקסדייל נחשב לאחד המקורות של מוזיקת הבלוז בצורתה המשוכללת, שנוצרה כאן על ידי מוזיקאים אפרו-אמריקאים. בזמן ההגירה הגדולה הם לקחו אותה איתם לשיקגו ולערים אחרות בצפון ארצות הברית
במפקד האוכלוסין בשנת 2020 מנתה אוכלוסיית העיר 14,903 תושבים.
השם

העיר נקראת לפי שמו של ג'ון קלארק, המייסד שלה, שבאמצע המאה ה-19 הקים במקום מפעל וחנות לעץ. המילה dale (דייל) משמעותה עמק רחב.
היסטוריה > היסטוריה מוקדמת

אלפי שנים לפני הגעת המתיישבים האירופים אזור הדלתא של מיסיסיפי אוכלס על ידי האינדיאנים צ'אטה (Choctaw) וצ'יקסו (Chickasaw) ואבותיהם. הם פיתחו בו תרבויות משלהן שהשתלבו בסביבה.
קלארקסדייל קמה בפרשת שתי דרכים לשעבר של האינדיאנים:אחת - Lower Creek Trade Path (דרך הסחר של הנחל התחתי) שפנה מערבית מאוגוסטה (ג'ורג'יה) הנוכחית אל ניו מקסיקו והשנייה Chakchiuma Trade Trail (דרך הסחר של צ'קצ'יומה) שפנתה צפונית-מזרחית לכפר ששכן באתר פונטוטוק, מיסיסיפי, של היום.
האירופים האמריקאים הרחיבו את הדרכים האלה לנסיעות בעגלות.

במסגרת "החוזה לפינוי האינדיאנים" בשנת 1830 התקיים הסכם ב־Dancing Rabbit Creek (ההסכם בנחל הארנב הרוקד) שבאמצעותו ויתרו בני צ'אטה על 60 מיליון דונם מאדמותיהם לטובת ממשלת ארצות הברית והסכימו להתפנות ל"טריטוריה האינדיאנית" (כיום חלק ממדינת אוקלהומה, מערבה מהנהר מיסיסיפי.
פינוי כפוי דומה של בני צ'יקסו הוחל ב-1837. כשהגיעו ל"טריטוריה האינדיאנית", הממשלה הפדרלית הקצתה להם שטח הנמצא בקצה המערבי של שטח אומת הצ'אטה. [דרוש מקור]
היסטוריה > התפתחות מטעי הכותנה

אחרי פינוים של האינדיאנים, הגיעו לאזור ה"דלתא" מתיישבים אירופים-אמריקאים רבים.
הסתבר להם שהאדמות הפוריות שעמדו לרשותם היו מצוינות עבור גידול הכותנה.
הם הביאו או קנו אלפי עבדים אפריקאים-אמריקאים כדי לשעבדם בעבודה האקטנסיבית במטעי הכותנה. למטעים הראשונים הייתה גישה לנהר, כך שהתחבורה העיקרית תתנהל בדרך המים.
ב-1848 ג'ון קלארק קנה אדמה באזור של העיר של היום, הקים עסק לעצים וייסד את העיירה הנוכחית. קלארקסדייל הפכה במהרה למרכז לסחר. קלארק התחתן עם אחותו של ג'יימס לאסק אולקורן, שהיה בעלי מטע סמוך שבו עבדו 77 עבדים. במהלך הזמן שגשג קלארק בעקבות הסחר בכותנה והעסקים הנלווים והעיירה החדשה זכתה לכינוי "אבזם הזהב של חגורת הכותנה". [דרוש מקור]
העבדים גידלו ועיבדו את כותנה, הועסקו גם כבעלי מלאכה ובגידול בעלי החיים במטעים.
ב-1860 אוכלוסיית המחוז קהומה כללה 1,521 לבנים ו- 5,085 עבדים שחורים.

מטע אחר בשם Cedar Mound Plantation שהוקם 8 ק"מ דרומית מקלארקסדייל נרכש ב-1834 וכונה כך על ידי אלכס קר בויס שהוריש אותו לאחייניתו, קתרין אדמס לבית הנדרסון מדרום קרוליינה. הוא חולק אחר כך בין שלושת ילדיה הרווקים.
היסטוריה > התקופה שלאחר מלחמת האזרחים האמריקאית ותקופת השיקום

אחרי ביטול העבדות, הרבה משפחות שחורות עבדו כחקלאים חוכרים או כאריסים. היו יותר עצמאיות, התקשו במו"ם עם בעלי המטעים בגלל האנלפבתיות. בעלי המטעים סיפקו להם ציוד וזרעים בהתחלתה העונה, איפשרו להם לרכוש מוצרים אחרים באשראי ובסוף הקציר סיכמו איתם על קבלת חלק גדול מהיבול.
כפי שציין ההיסטוריון ניקולס למן, ההפרדה הגזעית הנציחה את תלותם של מרבית השחורים בעבודה במטעי הכותנה.
בימי תקופת השיקום שלאחר מלחמת האזרחים, גם השחורים וכם הלבנים העניים במדינת מיסיסיפי נהנו מהחוקה החדשה של המדינה מ-1868, שאימצה את עקרון הזכות הבחירה הכללית, ויתרה על הקשר בין גודל הרכוש לזכות ההצבעה, סיפקה מערכת חינוך ציבורי ראשונה, אסרה על הבדלי גזע בזכות לבעלות ולירושה, וביטלה את הגבלות הזכויות האזרחיות בנסיעה.
הישגים אלה היו קצרי ימים מכיוון שהחל מ-1868 קבוצות מרדניות צבאיים למחצה לבנות כמו "החולצות האדומות" פעלו להגבלת הצבעות השחורים
עד 1875 שמרנים "דמוקרטים" לבנים השיגו שליטה בפרלמנט המדינה. הם העבירו חוקי ג'ים קרואו כולל הפרדה גזעית במוסדות הציבוריים. [דרוש מקור]
אדם שחור בשם ביל פיס ששוחרר מעבדות ושירת בצבא הצפון, חזר אחרי המלחמה לקלארקסדייל ושיכנע את בעל הבית שלו לשעבר להקים כוח ביטחון לשם מניעת הגניבות במטע. ב-9 באוקטובר 1875 נסערו הלבנים בקלארקסדייל משמועות על כך ש"גנרל פיס" מכין כוחות על מנת לשדוד את העיר ולרצוח את הלבנים. הוקמה מיליציה לבנה ונודע כי היא דיכאה את ה"מרד" של פיס. ברחבי המדינה קמו לעיתים קרובות מיליציות לבנות על סמך פחדים דומים מפני מרד מזוין של השחורים.
כפי שציין ניקולס למן:
בדומה להשכנת משטר האריסות , חזרה לשלטון בדרום של המפלגה הדמוקרטית הכל-לבנה היה תהליך עוצמתי כל כך עבור הלבנים, שהוא הפך ל"מיתולוגי"; ערים רבות פיתחו מיתוסים משל עצמן על הגאולת הלבנים הדרומיים. בקלארקסדייל נוצרה אגדת "מרד הגזע" מ-9 באוקטובר 1875
אחרי עידן השיקום ובנייתה ב-1879 של "מסילת הברזל של לואיוויל, ניו אורלינס וטקסס" קלארקסדייל חוברה ב-1882 אליה. ב-1886 נבנו רחובות, אולם הם נסללו רק ב-1913 .
היסטוריה > המאות ה-21-20

האפרו-אמריקאים היוו רוב כוח העבודה החקלאי במחוז עד לשנות ה-1940 כשהמיכון הוריד את הצורך בעובדים בשדות.
אלפי שחורים עזבו את מדינת מיסיסיפי במה שנקרא "ההגירה הגדולה" לשיקגו, סנט לואיס ומאוחר יותר לערי החוף המערבי על מנת לעבוד בתעשיות הביטחוניות. הפ
הם פיתחו מסורת מוזיקלית עשירה ששאבה שורשים בזרמי מוזיקה רבים והשפיעו השפעה ניכרת על הג'אז ועל הבלוז בשיקגו.
בתחילת המאה ה-20 התיישבו במיסיסיפי מהגרים יהודים ממזרח אירופה, שעבדו לעיתים קרובות כסוחרים. החל משנות ה-1930 ועד שנות ה-1970 בקלארקסדייל חיה אחת הקהילות היהודיות הגדולות שבמדינה. ב-1930 הם הקימו את בית כנסת "בית ישראל". עם זאת כשאוכלוסיית העיר ירדה הם הלכו ונטשו.
היסטוריה > המאות ה-21-20 > ההגירה הגדולה

קלארקסדייל ידעה בעברו תנועות גדולות של אוכלוסין. לפני 1920 מטעי הדלתא נזקקו באופן מתמיד בעובדים ואז משפחות רבות של שחורים הגיעו לאזור כדי לעבוד כאריסים.
אחרי מלחמת העולם הראשונה בעלי מטעים עודדו שחורים לבוא מחלקים אחרים של המדינה לאזור הדלתא. האותה תקופה הייתה קלארקסדייל לבית לקהילות אתניות רבות -סוחרים לבנונים, איטלקים, סינים ויהודים.
ב-1920 צנח מחיר הכותנה ושחורים רבים התחילו לעזוב. תחנת הרכבת של "מסילת הברזל המרכזית של אילינוי" שפעלה בעיר סיפקה גישה אל שיקגו וערי הצפון והפכה במהרה לתחנת הגירה.
בשנות ה-1940 שלושה גורמים עמדו מאחורי ההגירה ההמונית של האפרו-אמריקאים מקלארקסדייל. נוצרו מכונות שהפחיתו את הצורך בכוח אדם לא מוסמך. הצטיינה בייצורן
חברת International Harvester Company.
בנוסף חיילים אפרו-אמריקאים ששבו ממלחמת העולם השנייה מצאו הזדמנויות מועטות לעבודה באזור הדלתא. והגורם השני היה הרצון להימלט מאקלים האלימות הגזענית המואצת כמו זו שכוונה נגד ארון הנרי, נציג "האיגוד הלאומי לקידום האנשים הצבעוניים" NAACP
היסטוריה > המאות ה-21-20 > זכויות האזרח בקארקסדייל ובסביבה

ב-10 בספטמבר 1919 החייל הווטרן השחור ל.ב.ריד היה נרצח במעשה לינץ' בימי הקיץ האדום של 1919.
קלארקסדייל מילא תפקיד חשוב מאוד בתנועה לזכויות האזרחי במדינת מיסיסיפי. נקודת ההתחלה לתנועה זאת בקלארקסדייל היה אירוע באוגוסט 1951 שבו שתי נשים אפרו-אמריקאיות, ליאולה וייוס וארלין מילס, נאנסו תחת איומי נשק.
שני התוקפים הצעירים הלבנים אישרו את המעשה אבל טענו שבוצע בהסכמה.
אחרי שנעצרו, שוחררו לביתם על ידי שופט של בית משפט השלום, על אף הראיות המוצקות נגדם.
ב-1955 80 ק"מ מקלארקסדייל התרחש במאני, מיסיסיפי מעשה הלינץ' נגד הנער אמט טיל.
היסטוריה > התקופה העכשווית

אזרחי קלארקסדייל התפרסמו במאבקם לזכויות אזרחיות בעוד שהמשטרה המקומית נודעה במאמציה להגבילן. ב-29 במאי 1958 ביקר בעיירה מרטין לותר קינג לרגל כינוס ראשון של "ועידת המנהיגים הנוצרים הדרומיים" SCLC. ב-1960 הרוקח המקומי ארון הנרי, התמנה ליושב ראש ה NAACP והחליט לארגן חרם בן שנתיים נגד העסקים ביישוב. ב-1962 הוא ביקר בקלארקסדייל כתחנה ראשונה בסיור בכל האזור, והוא זירז המון של אלף משתתפים "לעמוד, לשבת ולהתהלך באלפיהם".
בפברואר 2013 מועמד לראשות העיר, מרקו מקמילן נמצא נרצח על יד העיר שרארד, מערבה מקלארקסדייל. מכיוון שמקמילן היה הומו והוכה קשות לפני מותו, התעורר חשד שזה היה פשע שנאה. מיודע של מקמילן בשם לורנס ריד, נמצא אשם ברצח באפריל 2015.
תרבות > קלארקסדייל בהיסטוריה של מוזיקת בלוז

העיירה מילאה תפקיד משמעותי בתולדות הבלוז.
בין האתרים ההיסטוריים שסומנו ב"דרך הבלוז במיסיסיפי" ניתן לציין את המלון ריוורסייד, שבו נפטרה בסי סמית' בעקבות תאונת דרכים בכביש 61.
הוקם העיירה מוזיאון Delta Blues והוקמו פסטיבלים סאפלאוור ריוור בלוז ושל גוספל
פסטיבל Juke Joint עם יוזמי שמירת המורשת המוזיקלית של העיר נמנו הצלם והיתונאי פני מייפילד, מייסד המגזין "Living Blues" ועיתונאי הספורט כייט תומפסון.
ב-1995 סוחר הגיטרות סקים הנדרסון מניו ברנסוויק, ניו ג'רזי, קנה את בניין תחנת הרכבת המרכזית אילינוי כדי להצילה מהריסה. בעזרת איש העסקים המקומי ג'ון לווינגסטון
ומועצת הדלתא זכה הנדרסון לתרומה של 279 מיליון מצד השלטון הפדרלי לשיפוץ תחנת הרכבת .
תרבות > אישים ילידי קלארקסדייל

סם קוק
נייט דוג
ג'ון לי הוקר
ריק רוס
אייק טרנר
תרבות > אישים שחיו בקלארקסדייל

הנרי ארון
רוברט ג'ונסון
ויליאם כריסטופר הנדי
טנסי ויליאמס (בילדותו)
מאדי ווטרס
מורגן פרימן
לקריאה נוספת

Raymond Arsenault, Freedom Riders: 1961 and the Struggle for Racial Justice. Oxford.2006 ISBN 9780199755813.
Tom Blake). "Coahoma County, Mississippi: Largest Slaveholders from 1860 Slave Census Schedules". Ancestry.com. 2001.
John Dittmer "Dr. Aaron Henry:Mississippi Freedom Fighter". The New Crisis: 26, יולי 1997 .
W.E.B. DuBois, Black Reconstruction in America, 1860–1880. New York: Harcourt Brace, 1935; reprint New York: The Free Press, 1998, p. 437
(ויליאם אדוארד בורגהרד דו בויז - שיקום השחור באמריקה, 1880-1860)
Nicholas Lemann - The Promised Land: The Great Black Migration and How It Changed America. Knopf Doubleday Publishing Group. 2011 ISBN 9780307764874.
הערות שוליים

↑  היסטוריה של קלארקסדייל באתר Clarkshouse
↑  Tom Blake 2001
↑  Jennie and Lucia Adams Collection, Mississippi Delta Manuscripts University of Mississippi Librarie
1 2 3 4 5 6  N.Lemann
↑  מאמר רביו של Robert Greene II  ב Journal of African American History כרך 99  מס.4  סתיו 2014, עמ' 472-471 לגבי ספרה של Francoise N.Harmlin Crossroads at Clarksdale: The Black Freedom Struggle in the Mississippi Delta after World War II
↑  Minion KC Morrison Aaron Henry of Mississipi:inside agitator. University of Arkansas 2015 Project MUSE
| --- | --- |
בקרת זהויות :  NLI: 987007566803405171  LCCN: n82067425  MusicBrainz: 82a4e867-19e7-4968-9031-10aaf1c6895b  NARA: 10046729  NKC: ge601514  VIAF: 156855004   WorldCat (עם VIAF): 156855004 
מסילת הברזל לואיוויל-ניו אורלינס-טקסס, שעברה דרך קלארקסדייל (1882)
הגשר על נהר סאנפלאוור בקלארקסדייל, 1890
המוזיאון "דלתא בלוז" שנפתח בתחנת רכבת הנוסעים הישנה של יאזו ומיסיסיפי, הידועה גם כתחנת הרכבת המרכזית אילינוי או קלארקסדייל. בניין מ-1926
מפת מסילת הברזל המרכזית של שיקגו ושל אילינוי, 1996
צומת קלארקסדייל שבו האגדה מספרת שהגיטריסט והמלחין וזמר הבלוז רוברט ג'ונסון מכר את נשמתו לשטן
קטגוריית ההרים בטור דה פראנס

| --- | --- |
ז'ואקים רודריגז לבוש בחולצה המנוקדת, טור דה פראנס 2015

 ענף:  מרוץ אופני כביש
 תאריך ייסוד:  1933
 ארגון מפעיל:  טור דה פראנס
 מדינות משתתפות:  צרפת ונוספות
 יבשת:  אירופה
 זוכה:  אקוודור ריצ'רד קאראפאס
 הכי הרבה זכיות:  צרפת רישאר וירנק (7)
 
קטגוריית ההרים בטור דה פראנס היא קטגוריה במרוץ הטור דה פראנס מאז 1933. המנצח בה הוא הרוכב עם מספר הנקודות הגבוה ביותר שאותן מרוויחים במעברי וקטעי ההרים או הגבעות השונות במרוץ. מאז 1975, המוביל בקטגוריה לובש את חולצת ה"פולקה דוט" (Polka dot jersey), חולצה מנוקדת בנקודות אדומות ומכונה "מלך ההר".
היסטוריה

ויסנט טרובה(אנ') הספרדי היה הרוכב הראשון שניצח בקטגוריה, בשנת 1933. עד שנת 1975, לא היו למנצחים בקטגוריה חולצה ייחודית. הספונסר הראשון היה חברת חטיפי שוקולד צרפתית שעטיפות המוצרים שלהם היו מכוסים בנקודות, עקב כך נוצר הרעיון לחולצה. הספונסרים התחלפו עם השנים אך העיצוב נשמר. הרוכב הראשון שלבש את החולצה המנוקדת בטור דה פראנס 1975 היה יופ זוטמלק (אנ') ההולנדי. זוטמלק עצמו אף פעם לא ניצח את הקטגוריה בטור, אך ניצח את הקטגוריה המקבילה בוואלטה אספנייה ב-1979 ואת הטור דה פראנס עצמו ב-1980.
שיאן הניצחונות במרוץ הוא רישאר וירנק (אנ') הצרפתי, שניצח 7 פעמים. בשנים 1994–1997, 1999, ו-2003–2004.
מנצחים > רוכבים שצברו כמות גבוהה של ניצחונות

| מדינה | רוכב | כמות |
| --- | --- | --- |
| צרפת | צרפת רישאר וירנק (אנ') | 7 |
| בלגיה ספרד | בלגיה לוסיין ואן אימפה  ספרד פדריקו באהאמונטס | 6 |
| ספרד | ספרד חוליו חימנז | 3 |
הערות שוליים

↑  במקור ניצח ברנרד קוהל האוסטרי, אך זכייתו נשללה ממנו לאחר פרשיית אמרוץ
↑  במקור ניצח פרנקו פליצוטי האיטלקי, אך ב-2011 הזכייה הועברה למרטינז לאחר פרשיית אמרוץ שפליצוטי נחשד בה
רישאר וירנק, שיאן הניצחונות בקטגוריה עם 7 כאלו על הפודיום של המרוץ ב-2003
רב אחא בר אדא

רב אחא בר אדא הוא אמורא שחי בדור השני, השלישי והרביעי לאמוראי בבל.
הוא היה תלמידו של רב (כעדות בנו רב פפא שמסר אמרה משמו של אביו ששמע מרב), אך את עיקר תורתו קיבל מרב המנונא. זמן קצר עלה לארץ ישראל ומשם מסר עדויות לחכמי בבל, אחת מהן: במערבא פסקי לה להאי קרא לתלתא פסוקי (=בארץ ישראל חילקו מקרא זה לשלושה פסוקים: ”וַיֹּאמֶר ה' אֶל-מֹשֶׁה הִנֵּה אָנֹכִי בָּא אֵלֶיךָ בְּעַב הֶעָנָן”.
הוא האריך ימים וכתב ידו רטט. במסכת בבא בתרא מסופר כי רצו לזייף את כתב ידו הרוטט וחתימתו על שטר בטכניקה מסוימת, אך רבא גילה את המזימה מכיוון שהוא זכר שהוא לא חתם לפני רב אחא בר אדא על השטר מפני כבודו, שהיה זקן ממנו. עם זאת מכיוון שרבא היה גדול הדור, רב אחא שאל את שאלותיו לרבא.
קאם ויטמור

| --- | --- |

 לידה:  8 ביולי 2004 (בן 20) אודנטון, מרילנד, ארצות הברית
 שם מלא:  קמרון ויטמור
 עמדה:  סמול פורוורד
 גובה:  2.01 מטרים
 מספר:  7
 מכללה:  אוניברסיטת וילאנובה (2022–2023)
 דראפט:  בחירה מספר 20, 2023 יוסטון רוקטס
 קבוצות כשחקן
 2023–:  יוסטון רוקטס
קמרון ויטמור (באנגלית: Cameron Whitmore; נולד ב-8 ביולי 2004) הוא כדורסלן אמריקאי המשחק בעמדת הסמול פורוורד בקבוצת יוסטון רוקטס מליגת ה-NBA.
קריירה

ויטמור נולד וגדל באודנטון, מרילנד, ושיחק בתיכונים מקומיים. לאחר שסיים תיכון, נבחר לשחק במשחק מקדונלד'ס אול-אמריקן, וזכה בפרסים נוספים. הוא בחר לשחק עבור קבוצת הכדורסל של אוניברסיטת וילאנובה, ובעונת 2022/2023 העמיד ממוצעים של 12.5 נקודות, 5.3 ריבאונדים ו-0.7 אסיסטים למשחק. ב-11 באפריל 2023 הכריז כי יתמודד בדראפט 2023 ב-NBA.בדראפט 2023 נבחר על ידי יוסטון רוקסט בבחירה מספר 20.
הערות שוליים

↑  Spalding boys basketball star Cam Whitmore selected to play in McDonald’s All American game – Baltimore Sun, www.baltimoresun.com
↑  Archbishop Spalding’s Cam Whitmore has 19 points, including monstrous dunk, in East win in McDonald’s basketball game – Baltimore Sun, www.baltimoresun.com
↑  Archbishop Spalding’s Cam Whitmore caps decorated career as 2021-22 Capital Gazette boys basketball Player of Year – Capital Gazette, www.capitalgazette.com
↑  Field Level Media, Five-star F Cam Whitmore commits to Villanova, MDJOnline.com (באנגלית)
↑  Top-40 recruit Whitmore commits to Villanova, ESPN.com, ‏2021-10-07 (באנגלית)
↑  Cam Whitmore might be the go-to scorer the Spurs need in the 2023 NBA Draft, Air Alamo, ‏2023-05-01 (באנגלית אמריקאית)
רב אחא בר יוסף

| --- | --- |
 תקופת הפעילות:  רביעי לאמוראי בבל
 רבותיו:  רב הונא, רב חסדא
 תלמידיו:  רב נחמן בר יצחק
 אב:  יוסף
 
רב אחא בר יוסף היה אמורא בבלי, בדור הרביעי. היה תלמידו המובהק של רב הונא ודודו של רב נחמן בר יצחק.
הוא היה תלמידו של רב חסדא.
לטענת היימן, בעל הסדר הדורות ערבב בטעות בינו לבין רב אחא בריה דרב יוסף, אף על פי מדובר בשני אמוראים שונים שחיו בשתי תקופות שונות. חוקרים אחרים, לעומת זאת, סבורים כי מדובר באותו אמורא.
ראיון פטרוגרד

| --- | --- |
סמל ראיון פטרוגרד

מפה מפורטת
 מדינה:  רוסיה רוסיה
 עיר אם:  סנקט פטרבורג
 שטח:  24 קמ"ר
 אוכלוסייה:  ‏
  ‑ בנפה:  115,757 (2023)
 קואורדינטות:  59°58′00″N 30°18′00″E﻿ / ﻿59.96667°N 30.3°E﻿ / 59.96667; 30.3 
 אזור זמן:  UTC +3
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
פטרוגרד הוא שמה של נפה הממוקמת במרכז העיר סנקט פטרבורג והיא הנפה הוותיקה ביותר בעיר. פטרוגרד הוא אחד האזורים המתוירים בעיר ובתחומו נמצא המבנה העתיק בעיר, מבצר פטרופבלובסקיה השוכן באי הארנבים.
הנפה, שמורכבת משבעה איים, מוכרת בזכות מבצר פטרופבלובסקיה בן מאות השנים, שכולל גם קתדרלה ומוזיאון באותו השם. פארק קירוב הוא אחד משבעת האזורים הירוקים שקיימים באזור. זהו אתר פופולרי להחלקה על הקרח בחורף ומתקיימים בו גם פסטיבלים תרבותיים שונים. לא רחוק משם, ארמון ילאגין מציג אומנות רוסית מהמאה ה-18. מסעדות יוקרה על קו המים, פאבים אופנתיים וברי וודקה מסורתיים פזורים בין האיים.
אוכלוסייה

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| שנה | 2002 | 2009 | 2010 | 2012 | 2013 | 2014 | 2015 | 2016 |
| אוכלוסייה | 134,607 | 123,767↘ | 130,455↗ | 132,988↗ | 136,606↗ | 139,298↗ | 139,107↘ | 136,613↘ |
אתרים בעלי עניין

מבצר פטרופבלובסקיה
גן החיות של סנקט פטרבורג
מסגד סנקט פטרבורג
אוניית המוזיאון אברורה
המוזיאון הצבאי לארטילריה
אצטדיון פטרובסקי
המוזיאון להיסטוריה פוליטית
הפלנטריום של סנקט פטרבורג
גזפרום ארנה
תחנת זניט
מראה אווירי של אי הארנבים ומבצר פטר ופבל
גשר טוצ'קוב, מעל נבה הקטנה
סיירת הקרב אברורה
הכניסה לגן החיות של סנקט פטרבורג
מראה אווירי של מוזיאון הארטילריה
היכל הקרח סנקט פטרבורג
מסגד סנקט פטרבורג
המוזיאון להיסטוריה פוליטית
הפלנטריום
תרבות וספורט

בתחומי הנפה ישנם 401 אולמי ספורט, אצטדיון פטרובסקי המשמש את קבוצות הכדורגל זניט ודינמו, היכל הספורט יובילייני ששימש בעבר את קבוצת הכדורסל ספרטק, היכל הקרח ואולם הבית של קבוצת ההוקי קרח סק"א פטרבורג.
בנוסף ישנם 8 בריכות שחייה, 14 אולמות טניס, 2 מועדוני יאכטה ואולמי ספורט רבים נוספים.
קרנטול

| --- | --- |

 מידע כללי
 גובה:  1,038.6 מ' 
 מדינה:  אירלנד אירלנד
 מיקום:  מחוז קרי, דרום-מערב האי אירלנד
 רכס הרים:  הרי מקגיליקאדי 
 קואורדינטות:  51°59′56″N 9°44′34″W﻿ / ﻿51.998888888889°N 9.7427777777778°W﻿ / 51.998888888889; -9.7427777777778
  (למפת אירלנד מוגדלת) דבלין סוורדס קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי קרנטול(למפת אירלנד רגילה) דבלין סוורדס קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי קרנטול
 
קרנטול (באנגלית: Carrauntoohil, באירית: Corrán Tuathail, כלומר המגל של טואהל) הוא ההר הגבוה ביותר באי אירלנד, והוא מתנשא לגובה של 1,038.6 מטר. ההר ממוקם במחוז קרי שבדרום-מערב האי. קרנטול הוא הפסגה הגבוהה ביותר בהרי מקגיליקאדי (אנ'), רכס ההרים הגבוה ביותר באירלנד.
ההר > גאולוגיה

ההר מורכב מחלקיקי אבן חול בגדלים שונים המוכרים בכינוי "אבן חול אדומה ישנה". אבן חול אדומה ישנה היא בעלת צבע סגול-אדמדם (ירוק מוכתם במקומות), ולמעשה אין בה מאובנים. ההר היה נתון להשפעת קרחון משמעותית שיצר שבר עמוק של הסלע, ובסביבת ההר נוצרו מספר תצורות, דוגמת עמקים בצורת U, גב חדיד, וקרקס קרחוני עמוק.
ההר > גאוגרפיה

הר זה מכיל שלושה רכסים עיקריים. רכס סלעי צר, גב חדיד מצפון, המכונה רכס בינקרה, המוביל מפסגת העצמות (Na Cnámha), אל הפסגה השנייה בגובהה של אירלנד, בינקרה (אנ') (Binn Chaorach), בגובה 1,008 מטר (3,307 רגל). הרכס בכיוון מערב, המכונה רכס הקאהר, גם הוא מסוג גב חדיד, מוביל לפסגה השלישית בגובהה של אירלנד, קאהר (אנ') המתנשאת לגובה של 1,000 מטר.
ההר משקיף על שלושה עמקים בצורת U, לכל אחד אגמים משלהם.
לקרראונטוהיל יש קרקס קרחוני עמוק, המכונה קן הנשר, בפניה הצפונית-מזרחית, הנגיש מגלן האג, ומתנשא דרך שלוש מפלסים. בחלקו העליון, במפלס השלישי, נמצא לוך קמינאטר, שהוא האגם הגבוה ביותר באירלנד.
קרנטול הוא ההר הגבוה ביותר באירלנד בכל מדדי המיון. זהו ההר ה -13 בגובהו, וההר הבולט (נישאות טופוגרפית) ביותר, בבריטניה ובאירלנד, בסיווג הסימס. ההר נחשב על ידי מועדון טיפוס הרים הסקוטי ("SMC") כאחד מבין 34 "Furths", שהוא הר שמתנשא לגובה 3,000 רגל (914 מטר), ועומד בקריטריונים האחרים של SMC למונרו (למשל "הפרדה מספקת"), אבל מאלה שנמצאים מחוץ לסקוטלנד. וזו הסיבה שקרנטול מכונה אחד מ -13 המונרו האירים.
גובהו ונישאותו הטופוגרפית של ההר מאפשר לו לעמוד בקטגוריית P600 ובסיווג מרילין של בריטניה ואירלנד. קרנטול הוא ההר הגבוה ביותר במסד הנתונים המקוון של MountainViews 100, (ההרים האיריים הגבוהים ביותר).